इससे पहले तेज गेंदबाज भुवनेश्वर कुमार की अनुपस्थिति के बावजूद सनराइजर्स हैदराबाद के गेंदबाजों ने कहीं भी उनकी कमी नहीं खलने दी जिससे मुंबई बड़ा स्कोर नहीं खड़ा कर पाई. सलामी बल्लेबाज एविन लुईस (29) ने सबसे ज्यादा रन बनाए. इसके अलावा कीरोन पोलार्ड (28, 23 गेंद में तीन चौके और दो छक्के) और सूर्य कुमार यादव (28, 31 गेंद में दो चौके और एक छक्के) ने मिलकर पांचवें विकेट के लिए सर्वाधिक 38 रन की साझेदारी निभाई. उनके गेंदबाजों के दबदबे का अंदाजा इस बात से लगाया जा सकता है कि मुंबई ने अंतिम पांच ओवरों में 36 रन जुटाए, जबकि अंतिम 10 ओवर में 69 रन ही जोड़े. हार्दिक पांड्या चोट के कारण मुंबई के लिये मैच में नहीं खेल सके.